open-index/open-wikipedia-markdown huggingface dataset:
Бразилска Висорамнина

**Бразилска Висорамнина** () — простран географски регион кој го опфаќа најголемиот дел од источен, јужен и централен Бразил, со површина од 4.500.000&nbsp;км2 (приближно половина од државата). Огромен дел од населението на државата (203.062.512 во 2022&nbsp;г.) живее на висорамнината или во тесните крајбрежни подрачја веднаш до неа.

Регионот е настанат од текови на базалтна лава во древни времиња. Меѓутоа, денес оваа геофизичка активност е дамнешно минато бидејќи тука нема сеизмичка и вулканска активност. Во обликувањето на висорамнината одиграла улога и ерозијата, образувајќи големи седиментни слоеви и абејќи ги планините.

Бразилската Висорамнина се одликува со голема разновидност: регионот има неколку различни биоми, многу различни климатски услови, многу видови почви и илјадници животински и растителни видови.

Највисока точка на висорамнината е Пико да Бандејра во венецот Капарао, со висина од 2.891&nbsp;м.

## Поделба
Поради нејзината големина и разноликост, Бразилската Висорамнина обично се дели на три главни подрачја:

* Атлантска Висорамнина — се протега долж источниот брег на Бразил и опфаќа неколку планински венци. Некогаш била речиси целосно обрасната со дождовната Атлантска Шума. Ова е меѓу најбогатите подрачја со биоразновидност во светот, и денес од неа останува само 7,3&nbsp;%.
* Јужна Висорамнина — навлегува навнатре во јужните и јужно-централните краишта на земјата. Од плодното земјиште наречено „виолетова земја“ се истураат седиментни карпи делумно покриени  со базалтна лава. Големи делови од овој регион биле покриени со Атлантската Шума, а остатокот е зафатен со араукариеви влажни шуми и серадски савани.
* Централна Висорамнина — ги зазема централните краишта на Бразил, со седиментни и кристални образби. Некогаш 85&nbsp;% од ова подрачје било обраснато со серадска растителност, од кои само мали делови останале во природна состојба.

Покрај висорамнинските региони, за дел од Бразилската Висорамнина се сметаат неколку соседни или опфатени планински венци. Некои од поважните (од север кон југ) се:
* Борборема
* Шапада Дијамантина
* Еспињасо
* Капарао
* Мантикејра
* Сера ду Мар 
* Сера Жерал

## Поврзано
* Гвајански Штит

## Наводи

Категорија:Висорамнини во Бразил
Категорија:Атлантска Шума
Категорија:Екорегиони во Бразил
Категорија:Региони во Бразил
Категорија:Централно-западен Регион (Бразил)
Категорија:Североисточен Регион (Бразил)
Категорија:Југоисточен Регион (Бразил)
Категорија:Јужен Регион (Бразил)
Алаговац

**Алаговац** (или **Алиговац** ) е вештачко езеро во Република Српска, Босна и Херцеговина. Се наоѓа околу 4 километри северно од Невесиње, во подножјето на планината Вележ. Ова е најголемото езеро во долината Невесиње. Површината на езерото изнесува околу 40 хектари. Градот Невесиње се снабдува со вода од ова езеро. Езерото Алатовац е богато со риба, особено крап, тревен крап и сребрен крап. Езерото Алаговац редовно се порибува од страна на Спортското риболовно друштво „Заломка“ од Невесиње, кое управува со риболовот на езерото.

## Поврзано

* Езера во Република Српска

## Надворешни врски

* Агенција на Република Српска за води на сливното подрачје на реката Сава: Езера во Република Српска (језик: српски)
* Хидрометеоролошки институт на Република Српска: Езера во Република Српска (језик: српски)
## Литература

* 
Категорија:Вештачки езера
Категорија:Езера во Република Српска
Гран Ларж

**Гран Ларж** — вештачко езеро во Валонија, во близина на градот Монс во покраината Ено, Белгија. Езерото се наоѓа покрај автопатот Е19 помеѓу Париз и Брисел. Неговото пристаниште може да прими 157 бродови. Езерото е поврзано со два канала: на исток, каналот Ними-Блатон-Перон, на запад со каналот Центар.

## Надворешни врски
* Градот Монс

Категорија:Координати на Википодатоците
Категорија:Вештачки езера во Белгија
Нефшато (езеро)

**Езеро Нефшато** () — мало вештачко езеро во Валонија, во близина на градот Нефшато во Ардените во Белгија. Езерото е изградено во 1958 година.

Категорија:Координати на Википодатоците
Категорија:Вештачки езера во Белгија
Вирел (езеро)

**Вирел** — вештачко езеро во Валонија, во близина на градот Шиме во Белгија. Езерото е важен природен резерват со голем број различни птици. Езерото покрива околу 1,25&nbsp;км².

## Наводи

* Акваскоп од Вирелес

Категорија:Координати на Википодатоците
Категорија:Вештачки езера во Белгија
Бенала (езеро)

**Бенала** — вештачко езеро кое се наоѓа во Бенала во регионот Хај Кантри во Викторија, Австралија, создадено во 1970-ти години.

Во 2010 година, повеќе од сто жители околу езерото биле евакуирани од своите домови во Бенала. Реката го достигнала својот врв во градот на со 4,1 м што било 40цм над главното ниво на поплави. Во 1960 година бил изграден ѕид за спречување на поплави кој го контролира нивото на водата.

Ботаничката градина Бенала се наоѓа на брегот на езерото Бенала.

Езерото го преминува автопатот Хјум.

## Наводи

Категорија:Координати на Википодатоците
Категорија:Езера во Викторија
Категорија:Вештачки езера во Австралија
Кејп Код (ледничко езеро)

**Ледничкото езеро Кејп Код** — ледничко езеро кое се формирало за време на доцната плеистоценска епоха во рамките на модерниот залив Кејп Код. Откако ледената покривка Лорентид се повлекла, растопениот леден слој се акумулирал во терминалната морена и го блокирал истекот на водата што се создала од топењето на ледниците, создавајќи го езерото. Истекувањето од езерото се случило кај реката Бас, заливот Кејп Код и пристаништето Орлеанс.

## Поврзано

* Ледничко езеро Нантакет Саунд
* Езерото Конектикат

## Наводи

Категорија:Леднички езера
Индавара (езеро)

мини|Бреговите на островот Берд, под вода.
мини|Стоунворт Медоу, езеро Индавара, Јужна Австралија
**Индавара** — вештачко езеро, создадено како јама за изградба на железница, кое се наоѓа во градот Тинтинара во регионот Мареј Мали во Јужна Австралија. Езерото било создадено од железнички работници во 1905 година како железнички резервоар и го добило своето име во 1980-тите. Тоа е важен дел од идентитетот на Тинтинара, популарно место за пикници, кампување, пливање и пловење со кану.

## Етимологија
Езерото е именувано во мал натпревар одржан од локалниот совет, на кој локалното студентско тело на Тинтинара го избрал името. За разлика од името на градот, Индавара е измислена варијација на локални абориџински зборови.

## Загадување и чистење
На почетокот на 1990-тите, езерото се наполнило со седимент богат со сулфур. Бидејќи езерото повеќе не било привлечно, посетителите на областа почнале да фрлаат ѓубре во него. Езерото почнало да се суши во текот на летото, да мириса и да станува живеалиште за ларви од комарци.

Во 2007 година, училиштето и разни групи во заедницата одлучиле да го исчистат езерото. Членовите на локалната заедница ископале дел од насобраниот седимент. Учениците од локалното училиште саделе дрвја и граделе места за пикник еден ден во неделата. Мал остров бил изграден во средината на езерото и го нарекле „Остров на птици“.

Езерото Индавара сега е повторно погодно место за водни спортови, вклучувајќи кајакарење и нуркање со маска. На дното на езерото се размножуваат различни водни растенија и алги. Исто така, на островот се размножуваат патки. Во близина на езерото има бесплатен камп и има планови за понатамошни работи за чистење и повторно воведување на риби во водната површина.

## Надворешни врски
* Концепт и план за вегетација на езерото Индавара  
* Фотографија од езерото Индавара 
* Проект на Акциониот клуб Тинтинара 

Категорија:Вештачки езера во Австралија
Категорија:Координати на Википодатоците
Џининдера (езеро)

**Џининдера** — езеро создадено со брана лоцирана на потокот Џининдера во Канбера. Се наоѓа во непосредна близина на центарот на градот Белконен. Езерото е изградено во 1974 година за акумулација на истечните атмосферски води од 98,8 квадратни километри сливно подрачје што ги вклучува околните предградија Аранда, Маквори, Кук, Брус, Белконен, Меккелар, Гираланг, Калин во источните области на Белконен.

Езерото е дом на многу диви животни, како што се црниот лебед, морски кокошки, патки и австралиски видри.

Езерото е формирано со изградба на патот Џининдера Драјв преку потокот Џининдера. Езерото има површина од 1,05 квадратни километри  и просечна длабочина од 3,5 метри. Истекот на водата од езерото е преку бетонска цевчеста конструкција на канал и преливник на насипот на Џининдера Драјв.

Во текот на 2004 година, насипот на Џининдера Драјв бил подигнат за еден метар. Земјените насипи на страната од езерото, која се наоѓа на Култер Драјв, исто така биле подигнати.

Уметничкиот центар Белконен и морските извидници на езерото Џининдера се наоѓаат на неговиот јужен брег.
центар|мини|Светла за трчање на езерото Џининдера - кинетичка звучна уметничка скулптура

## Наводи

## Надворешни врски

* Урбани паркови и места во Канбера, езерото Џининдера

Категорија:Мариски слив
Категорија:Координати на Википодатоците
Категорија:Вештачки езера во Австралија
Адмиралти (езеро)

**Адмиралти** — поранешно проглацијално езеро во сливот на денешното езеро Онтарио.  Брегот на езерото Адмиралти бил долг околу 20м пониско од езерото Онтарио. Брегот на ледничкото езеро Ирокеа, претходно проглацијално езеро, било многу повисок од оној на езерото Онтарио, бидејќи еден дел од Лаврентискиот глечер ја блокирал денешната долина на реката Сент Лоренс. Езерото Ирокеа се цедело преку Нијагаринскиот ескарп и надолу по реката Мохок. Тежината на ледникот го држел излезот на реката Сент Лоренс понизок од сегашното ниво, кога делот од ледникот се повлекол. Како што ледникот продолжил да се повлекува, регионот на Илјада Острови се вратил, а езерото се наполнило до сегашното ниво.

## Наводи

## Библиографија
* „Геологија на крајбрежјето“. Aquatichabitat.ca. Архивирано од оригиналот на 27.01.2012.
* Ј. Терасме, Е. Миринех (1964). „Постглацијална хронологија и потеклото на длабоките езерски басени во округот Принц Едвард, Онтарио“. Конференција за истражување на Големите езера, 1964 - Меѓународно здружение за истражување на Големите езера.

Категорија:Координати на Википодатоците
Категорија:Езера во Канада
Колман (езеро)

**Колман** — поранешно големо езеро, во истиот слив како и езерото Онтарио, за време на меѓуглацијалниот период, пред приближно 75.000 години. Неговото ниво било 20 метри повисоко од езерото Онтарио.

Езерото било именувано по Артур Филимон Колман, познат и почитуван геолог чии ископувања одиграле улога во откривањето на постоењето на езерото кое потоа било именувано по него.

## Поврзано

* Ледничкото езеро Ирокеа — праисториско проглацијално езеро во истиот слив како и езерото Онтарио кое постоело на крајот од последното ледено доба пред приближно 13.000 години. Нивото на езерото било приближно 30 метри над сегашното ниво на езерото Онтарио.

## Наводи

Категорија:Леднички езера
Фронтенак (езеро)

**Фронтенак** — поранешно проглацијално езеро во сливот на денешното езеро Онтарио. Ненадејниот прилив на бистра вода во Атлантикот, како што повлекувањето на Лаврентискиот глечер предизвикало ненадејно опаѓање на нивото на водата во езерото, можеби пак го предизвикало почетокот на поновиот Дријас, период од 1000 години на обновено ладење пред приближно 12000 години.

Кога мразот се повкуевал отворил премин кон исток околу северната страна на планините Адирондак до сливот на езерото Шамплен, нивото на езерото паднало и излезот кај Рим бил напуштен. Во оваа фаза, ледената бариера или брана се потпирала на оската Фронтенак на предкамбриските карпи и затоа езерото може да се нарече езеро Фронтенак.

## Поврзано

* Ледничко езеро Ирокеа
* Адмиралти Езеро

## Наводи

Категорија:Координати на Википодатоците
Категорија:Езера во Канада
Мезграја (Ниш)

**Мезграја** е населено место во градска општината Црвени Крст во градот Ниш, Нишавски Управен Округ, Србија. Според пописот од 2022 година имало 507 жители.

## Поврзано
* Црвени Крст (Ниш)
* Нишавски Управен Округ
* Јужна Србија

## Наводи

Категорија:Црвени Крст (Ниш)
Категорија:Населени места во Ниш
Категорија:Населени места во Јужна Србија
Аљо (езеро)

мини|десно|Езерото Аљо
**Аљо** () — слатководно езеро од глацијално потекло кое се наоѓа во западниот дел на Бежанискиот округ на исток од Псковската област, односно на запад во европскиот дел на Русија. Од езерото истекува малата река Олица, која понатаму го поврзува со басенот на реката Великаја и Балтичкото Море.

Водната површина на езерото зафаќа површина од околу 13,9 км², просечната длабочина на водата во езерото е околу 9 метри, а со максимална длабочина до 27 метри, тоа е второто најдлабоко езеро во областа. Во езерото се одводнува подрачје со површина од околу 78,3 км².

Бреговите на езерото се доста стрмни и многу вдлабнати, а на неговата површина се наоѓаат околу 40 острови.

## Поврзано

* Бежаниски округ
* Великаја (река)

## Надворешни врски

* 

Категорија:Леднички езера
Категорија:Псковска област
Категорија:Езера во Русија
Бајер (езеро)

десно|мини|Замрзнато езеро Бајер
**Бајер** е вештачко акумулациско езеро создадено во 1952 година со изградба на брана на реката Личанка во близина на Фужине во Горски Котар, во Хрватска.

Езерото е создадено за потребите на хидроцентралата Трибаљ, а со неговата изградба станал вистински магнет за туристи и викендовци. Оддалечено е само околу 30 километри од морето, Бајер станало атрактивна дестинација на која е можно, покрај прошетката по изградените шеталишта покрај неговите брегови, да се изнајми чамец, да се добие дозвола за риболов или да се посети пештерата Врело, откриена во 1950 година за време на изградбата на езерото. Пештерата е реновирана и осветлена во 1998 година, а е достапна и за инвалиди, бидејќи нема скали. Во близина се наоѓаат ресторани и соби за изнајмување, па затоа езерото е привлечно и за зимски туризам.

Риболовот е најважната активност на езерото, а активно е риболовното друштво *„Бајер“*, чии членови го уредиле езерото Поткош во близина на Лич во природно место за мрестење на пастрмката, чиј опстанок бил загрозен од штуката.

Во близина на Бајер се наоѓа друго помало езеро, Лепенице, изградено во 1985 година спротиводно од Бајер на реката Личанка, кое е исто така привлечно за рибарите.

Езерото Бајер го добило името по зборот *бајер,* кој во некои делови на Хрватска значи вештачко езеро.

## Наводи

Категорија:Вештачки езера
Батлавско Езеро

**Батлавско Езеро**  () — вештачко езеро во североисточно Косово, помеѓу градчињата Орлана и Батлава, околу 20 километри североисточно од Приштина. Се наоѓа на реката Батлава, во сливот на реката Лаба, каде што била изградена брана во 1958 година во близина на градот Батлава. Должината на езерото е околу 6,7 км, просечна широчина е 450 метри, додека вкупната површина е околу 3 км². Езерото е многу важно за туризмот и е исклучително богато со риба. Најзастапен е крапот, а од бела риба, орада, лебарка и клен. Името го добило по реката и градот Батлава.

мини|Батлавско Езеро

## Поврзано

* Газиводa
* Грачаничко Езеро
* Батлава
* Список на езера во Србија

## Литература

* 

Категорија:Вештачки езера
Категорија:Езера во Србија
Амистад (езеро)

мини|десно|Езеро Амистад
**Амистад** (; ) е вештачко езеро во Соединетите Американски Држави и Мексико. Се наоѓа на територија на американската држава Тексас и мексиканската сојузна држава Коахуила. Површината на езерото е 264 км².

Езерото е формирано во 1969 година со изградбата на браната Амистад. Браната и езерото се управувани заеднички од владите на Соединетите Американски Држави и Мексико преку Меѓународната комисија за граници и води. Името на браната и езерото е шпански збор за „пријателство“.

Категорија:Тексас
Категорија:Вештачки езера
Категорија:Езера во Мексико
Категорија:Езера во САД
Борковац (езеро)

**Борковачко Езеро** — вештачко езеро кое се наоѓа во Срем, 2 км оддалечено од Рума, 20 км од Сремска Митровица, 40 км од Нови Сад и 60 км од Белград. Истото е создадено е во 1972 година со преградување на потокот Борковац, а полнењето на акумулацијата со вода траело во следните три години.

мини|Слика од Езерото Борковац

## Опис
Езерото се протега во правец север-југ, во должина од 2 м. Браната се наоѓа во јужниот дел од акумулацијата, со должина од 209 м и висина од 11 м. Најголемата ширина на езерото е во централниот дел изнесува 320 м, а најголемата длабочина е 5 м. Во текот на просечниот водостој должината на брегот на акумулацијата е 4400 м, а површината на водата е 360.000 м². Летната температура на водата во езерото достигнува до 29 °C, а е проѕирно до половина метар длабочина. Водоводната мрежа ја користи водата од езерото.

## Екологија на езерото
Борковачко Езеро може да се карактеризира како мезотрофно езеро, со висок потенцијал за еутрофикација. Во него е забележано е дека има цветање на водата, кое вклучува модро-зелени цијанобактерии. Езерото е богато со риби, а присутни се сом, смуѓ, крап, карас, бела риба, амур и толстолобих.

## Поврзано

* Список на езера во Србија

## Наводи

## Литература

* 
Категорија:Езера во Србија
Категорија:Вештачки езера
Брестовачко Езеро

**Брестовачко Езеро**, **Бојничко Езеро**, **Бубличко Езеро** или **Магашко Езеро** — различни имиња за вештачка акумулација во село Брестовац, оддалечено 12 километри западно од Бојник, во подножјето на планината Радан, на 312 метри надморска височина. Настанало кон крајот на 70-тите од минатиот век со преградување на реката Пуста во нејзиниот горен тек. Служи за водоснабдување на Бојник и Дољевац.

Долго е 2,8 километри, широко 500 метри, најголема длабочина му е 28, а просечна длабочина му е 12 метри. Неговата површина е околу 80 хектари. Брегот на езерото се состои од неколку полуострови, еден 'рт и два заливи.

Богат е со разновидни риби: сом, крап, амур, клен, штука, карас, платика, црвеноперка, белица и платика, и затоа е погоден за риболов во текот на целата година, а во лето го посетуваат голем број капачи.

## Поврзано

* Список на езера во Србија

## Галерија

Податотека:Брестовачко_језеро.jpg|врска=Датотека:Брестовачко_језеро.jpg|алт=Источни обронци Радан планине.| Источните падини на планината Радан.
Податотека:Brestovačko_jezero_5.jpg|врска=Датотека:Brestovačko_jezero_5.jpg|алт=Друга страна бране.| Друга страна на браната.
Податотека:Brestovačko_jezero_8.jpg|врска=Датотека:Brestovačko_jezero_8.jpg|алт=Језеро.| Езеро.


## Наводи

## Литература

* 
Категорија:Јабланички Управен Округ
Категорија:Вештачки езера
Категорија:Езера во Србија
Калиновачко Езеро

**Калиновачко Езеро** (Граисељиќи) — вештачко езеро во општина Калиновик, Република Српска, Босна и Херцеговина. Езерото се наоѓа во близина на местото Граисељиќи на патот Калиновик - Љута. Езерото е долго околу 100 метри, широко околу 70 метри, а длабоко 2 метри. Езерото се наоѓа на 1.000 метри надморска височина. Оваа акумулациско езеро се напојува со вода од Граисељиќка Река.

## Историја
Ова вештачко езеро е создадено во 2000 година, а негов творец е планинарското друштво „Калиновик“, односно неговите членови. 

## Поврзано
* Езера во Република Српска

## Наводи

## Литература
* 
* 

## Надворешни врски
* Агенција на Република Српска за води на сливното подрачје на реката Сава: Езера во Република Српска (језик: српски)
* Хидрометеоролошки институт на Република Српска: Езера во Република Српска (језик: српски)

Категорија:Вештачки езера
Категорија:Езера во Република Српска
Лисина (езеро)

**Лисина** — вештачка акумулација на реката Лисина, помеѓу Босилеград и Божица, изградена како секундарна акумулација на Власинското езеро, од каде тоа се надополнува со вода. Изградена е во 1978 година како пумпно-акумулаторска постројка.

Од езерото Лисина со две пумпи со капацитет од 15 кубни метри вода во секунда, се исфрла вода на височина од 340 метри над Власинското езеро, од каде со систем од одводни канали се доведува во каналот Божица, а оттаму во езерото. Каналот Божица има два тунела со вкупна должина од шест километри, а самиот е долг 25 километри. Неговото сливно подрачје опфаќа 64 квадратни километри. Од „Лисина“ годишно во Власинско езеро се пумпаат 74,7 милиони кубици вода. 

## Поврзано

* Власинско езеро
* Хидроенергетскиот систем Власина
* Список на езера во Србија

## Литература

* 
Категорија:Вештачки езера
Категорија:Езера во Србија
Нико Вилијамс

**Николас Вилијамс Артуер** (роден на 12 јули 2002, во Памплона, Навара) е шпански фудбалер од ганско потекло, напаѓач на Атлетик Билбао. 

Неговиот постар брат Ињаки Вилијамс е исто така фудбалер.

## Успеси
; Атлетик Билбао
*** [[Фудбалски куп на Шпанија|Куп на Шпанија]]** : 1 
: 2023-2024

;Шпанија
*  Европско првенство  : 1
: 2024

## Наводи

## Надворешни врски
* 
* 
* 
* 

Категорија:Шпански фудбалери
Категорија:Наварски фудбалери
Категорија:Фудбалери на ФК Басконија
Категорија:Фудбалери на ФК Атлетик Билбао
Коренот на видот

**„Коренот на видот“** (српски: *Корен вида*) — роман на српскиот писател Александар Вучо од 1928 година. 

## За делото
„Коренот на видот“ е првиот и единствениот надреалистички роман во српската и во југословенската книжевност. Романот е напишан со примена на надреалистичката техника според која сликата, како основна единица на надреалистичката уметност, грижливо е модулирана според постојните проверени рецепти. Како мото на романот се напишани стиховите на Рембо: „Да, јас имам затворени очи за вашите светлини“. Во романот се препознава еден сентиментален поет со неговата потреба безгрижно да се препушти на изобилноста на светот. Всушност, „Коренот на видот“ е несвесно, но сосема потполна потврда на мекиот, нежен лиризам кој се бори за своите права, кој не со техниката, туку со суштината, настојува да се оттргне од правилата на надреалистичката игра. Целта на романот била да ја истури кофата со цинична вистина, студен презир и јазична перверзија врз главата на епатираниот граѓанин, но ова дело има помалку врска со идеите на Бретон, а повеќе наликува на сентименталната резигнирана словенска лирика од „Дневникот на Чарноевиќ“ на Црњански. „Коренот на видот“ е прозна поема на „чистото јас“ со вратоломни асоцијации, „зборови во слободата, крпи на речениците, синтакса што се распаѓа“, но без отровните билки од подрачјето на потсвеста. Општите одлики на надреализмот можат да се применат и на интелектуалната заднина на „Коренот на видот“, а тоа се однесува на светот што го изразува главниот лик, начинот на којшто нештата што се ги заменува со други, начинот на којшто ги крши примените вербални асоцијации верувајќи дека со тоа ги напаѓа метафизичките извесности на заедницата итн.

## Наводи

Категорија:Дела на Александар Вучо
Категорија:Српски романи
Категорија:Југословенски романи
Категорија:Надреализам
Категорија:Книги од 1928 година
Мортал Комбат (филм од 2021)

**Мортал Комбат** (, буквално: *Смртоносна борба*) — американски технофантастичен филм за боречки вештини, кој е режисерско и продуцентско деби на Сајмон Маквоид. Филмот е заснован на истоимената серија видеоигри, а исто така е и обнова на филмската серија, која започнала во 1995 г. со филмот „Мортал Комбат“.

Во август 2015 г., Џејмс Ван бил назначен за еден од продуцентите на филмот. Во 2016 г., Сајмон Маквоид бил ангажиран како режисер заедно со сценаристот Грег Русо. Во февруари 2019 г., Русо објавил дека сценариото е подготвено. Во мај истата година, филмот влегол во етапа на претпроизводство.

Филмот требало да излезе во светска кинораспределба на 15 јануари 2021 г., меѓутоа, поради Пандемијата на КОВИД-19, бил одложен за 16 април, а потоа преместен на 23 април истата година. Во Македонија, филмот бил прикажан во кината на 6 мај.

## Содржина
Филмот се сосредоточува на Кол Јанг, нов лик што е пропаднат ММА-борец. Тој носи необичен белег во облик на змеј. Неговата судбина почнува да се менува кога таинствениот самурај Саб-Зиро ќе го нападне, но него го спасува војникот Џакс. Џакс му кажува за древниот турнир Мортал Комбат и за неговиот белег, кој го означува како еден од избраните шампиони на Земјеното Царство, чија цел е да го одбрани од силите на Надворешниот Свет.

Кол е однесен во храмот на лорд Рајден за да вежба со другите шампиони: вештиот монах Лиу Канг, неговиот роднина Кунг Лао и платеникот Кано. Целта на нивната обука е да ја отклучат својата „аркана“ — посебна внатрешна моќ. Додека другите шампиони брзо ја совладуваат својата моќ, Кол се бори да ја најде својата. За тоа време, силите на злобниот волшебник Шанг Цунг го кршат протоколот и ги напаѓаат шампионите на Земјеното Царство пред турнирот да започне.

Групата се соочува со нападот од Шанг Цунг, но Кано ги предава. Кол открива дека неговата аркана е златен оклоп, кој се вклучува само кога неговото семејство е во опасност. Во последната битка, Кол се соочува со Саб-Зиро и го победува со помош на својата моќ. Филмот завршува со тоа што шампионите се подготвуваат за претстојниот турнир, оставајќи простор за продолжение — *[[Мортал Комбат 2 (филм)|Мортал Комбат 2]]*.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2021 година
Категорија:Американски филмови
Категорија:Филмови на англиски јазик
Категорија:Филмови на Warner Bros.
Категорија:Американски фантастични филмови
Ада (град)

**Ада** () е град и општина во Севернобанатскиот Управен Округ, Војводина, Србија. Според пописот од 2022 година имало 7.423 жители. Градот е претежно унгарски. Во општината живеаат 13.293 луѓе, претежно Унгарци. 

Првите доселеници кои основале населба биле Срби во почеток на XVIII век под име *Острово*. Покасно е името заменето со турско *Ада*. Унгарци се почеле масовно населуваат после 1848 година и од тогаш станале апсолутно мнозинство. Во стварноста се работи за унгаризирани Словаци кои се доселувале во Ада.

## Населени места
Населби во општината: **Aда**, Мол, Оборњача, Стеријино, Утрине.

мини|центар|200п|Општина Ада во карта на Србија

## Демографија
; Етнички состав во градот

; Етнички состав во општината

## Познати личности
* Маќаш Ракоши, унгарски комунист и премиер на Народна Република Унгарија од 1952 до 1953 година
* Арпад Штербик, југословенски и шпански ракометар

## Поврзано
* Севернобанатски Управен Округ
* Војводина
* Унгарци

## Наводи

## Надворешни врски
* Туристичка организација Ада 


Категорија:Севернобанатски Управен Округ
Категорија:Градови во Војводина
Категорија:Општини во Војводина
Категорија:Унгарски населби во Србија
Мол (Србија)

**Мол** () е гратче во општината Ада, Војводина, Србија. Според пописот од 2022 година имало 4.858 жители. Гратче е мнозински унгарско. Мол основале Срби во XVII век, кои тука претежно живелее до XIX век. Потоа се тука доселуваат унгарско население кое е станало мнозинско.

## Познати личности
* Новак Радониќ, српски сликар

## Поврзано
* Ада (град)
* Војводина
* Унгарци

## Наводи

Категорија:Ада (град)
Категорија:Градови во Војводина
Категорија:Унгарски населби во Србија
Каќмар

**Каќмар** () е населено место во општината Бачалмаш, Бач-Кишкун, Унгарија. Според пописот од 2022 година имало 1.569 жители. Селото основале Хрвати (Буњевци) кои до половината на XVIII век биле исклучително население. Покасно се населувале Германци, кои тука биле до Втората светска војна. На нивното место се населуваат Унгарци. Според статистиката од 1910 година во Каќмар биле 1.586 Хрвати.

## Поврзано
* Бач-Кишкун

## Наводи

Категорија:Населени места во Унгарија
Категорија:Бач-Кишкун
Бачалмаш

**Бачалмаш** или **Аљмаш** (, ) е град и општина во округот  Бач-Кишкун, Унгарија. Според пописот од 2022 година имало 6.137 жители. Град основале Хрвати (Буњевци) во крајот на XVII век. Во XVIII век тука се населува германско население и населба е од тогаш мнозински германска. Според статистиката од 1910 година во Бачалмаш биле 1.374 Хрвати.

## Поврзано
* Бач-Кишкун

## Наводи

Категорија:Градови во Унгарија
Категорија:Бач-Кишкун
Чавољ

**Чавољ** () е населено место во општината Баја, Бач-Кишкун, Унгарија. Според пописот од 2022 година имало 1.610 жители. Селото основале Хрвати (Буњевци) во XVIII век. Во 1736 година Чавољ има 511 жители Хрвати. Наредниот век во селото се населуваат Германци кои станале мнозинско население. Според статистиката од 1910 година во Чавољ биле 510 Хрвати.

## Поврзано
* Бач-Кишкун

## Наводи

Категорија:Населени места во Унгарија
Категорија:Бач-Кишкун
Гара (село)

**Гара** () е населено место во општината Баја, Бач-Кишкун, Унгарија. Според пописот од 2022 година имало 2.080 жители. Селото основале Хрвати (Буњевци) во XVII век. На крајот XVIII век во Гара се населувало германско население и така населба станала мешовита. Според статистиката од 1910 година во Гара биле 1.207 Хрвати.

## Поврзано
* Бач-Кишкун

## Наводи

Категорија:Населени места во Унгарија
Категорија:Бач-Кишкун
Биоасфалт

**Биоасфалт** — алтернатива на асфалтот направена од обновливи ресурси кои не се базирани на нафта.

Овие извори вклучуваат шеќер,  и ориз, скроб од пченка и компиров скроб, природни смоли од дрвја и гуми, природна латекс гума и растителни масла, лигнин, целулоза, отпад од палмино масло, отпад од кокос, отпад од масло од кикирики, отпад од масло од канола, исушени отпадни води од канализација и така натаму. Битуменот може да се направи и од отпадот произведен при чистење на употребени моторни масла, кои обично се горат или фрлаат на депонии.

Битуменските врзива кои не се на база на нафта можат да бидат обоени, што може да придонесе да се намалат температурите на површините на патот и да се намалат урбаните топлински острови.

## Загриженост за нафтата, животната средина и топлината
Поради загриженоста околу нафтата, загадувањето и климатските промени, како и поради зголемената цена на нафтата од 2003 година, алтернативите кои не се од нафта станале попопуларни. Ова довело до воведување на алтернативи на биобитумен кои се поеколошки и нетоксични.

За милиони луѓе што живеат во или околу градовите, топлинските острови се од растечка загриженост. Овој феномен ги опишува урбаните и приградските температури што се од 1 до 6 °C потопли во споредба со блиските рурални области. Зголемените температури можат да влијаат врз заедниците преку зголемување на врвната побарувачка на енергија, трошоците за климатизација, нивоата на загадување на воздухот и болестите и смртноста поврзани со топлината. Постојат одредени мерки што заедниците можат да ги преземат за да ги намалат негативните ефекти од топлинските острови, како што е замена на конвенционалните црни асфалтни површини на патиштата со новиот пигментиран битумен што има посветли бои.

## Историја и имплементација
Асфалтот направен со врзива на база на растително масло бил патентиран од Colas SA во Франција во 2004 година.

Компанијата „Шел Оил“ асфалтирала два јавни патишта во Норвешка во 2007 година со асфалт на база на растително масло.

Во 2015 година, француските истражувачи ги објавиле своите резултати за употребата на микроалги како извор на материјал за врзување на асфалт.

## Поврзано

* Асфалт

## Наводи

Категорија:Аморфни супстанции
Категорија:Хемиски смеси
Категорија:Градежни материјали
Категорија:Биомаса
Windows 11

**Windows 11** (се изговара: *Виндоуз 11*) — оперативен систем (ОС) за лични сметачи, развиен од компанијата Microsoft како дел од семејството Windows NT и е наследник на Windows 10.

Претставен е на настанот на Microsoft на 24 јуни 2021 г., иако првата прелиминарна верзија протекла на интернет девет дена претходно (15 јуни 2021 г.). Објавен е на 5 октомври 2021 г., заедно со Microsoft Office 2021. Последната стабилна верзија на Windows 11 е 25H2 (2025 Update).

Windows 11 содржи сериозни измени во корисничкиот интерфејс, под влијание на откажаниот Windows 10X, вклучувајќи редизајнирано мени „Започни“, замена на „живите плочки“ со посебен панел „Виџети“ на лентата со задачи, можност за создавање мозаични групи на прозорци што можат да се минимизираат и обноват од лентата со задачи како група, како и нови играчки технологии наследени од Xbox Series X и Series S, како што се Auto HDR и DirectStorage на усогласена машинска опрема.

Internet Explorer (IE) е заменет со Microsoft Edge како стандарден веб-прелистувач (како и кај неговиот претходник, Windows 10), а Microsoft Teams е вграден во корисничкиот интерфејс на Windows.

Microsoft, исто така, ги објавил плановите да обезбеди поголема прилагодливост за програмската опрема што може да се распределува преку Microsoft Store и поддршка во Windows 11 за андроид-примени (вклучувајќи партнерство со Amazon за нивната продавница за примени).

Во јули 2025 г., уделот на Windows 11 на пазарот на столни сметачи достигнал 52,18 %, што бил првпат да заземе поголем дел од пазарот на столен ОС, како и првпат нејзиниот удел да го надмине уделот на Windows 10, кој паднал на 44,11 %. Windows 11 е установен на околу 23 % од сите сметачи (останатиот дел отпаѓа на други верзии на Windows и други оперативни системи, како што се macOS и Linux) и на околу 8,6 % од сите уреди (вклучувајќи мобилни телефони, таблети и конзоли).

Со цел да се усогласи со Законот за цифрени пазари, Microsoft им дозволува на корисниците во Европската економска зона да ги отстранат прелистувачот Microsoft Edge, пребарувачот Microsoft Bing и рекламите со цел да се усогласат со интересите на корисниците.

## Функции
Windows 11, првото издание на Windows од 2015 г., се заснова на својот претходник, но го преработува корисничкиот интерфејс во согласност со новите насоки на Microsoft Fluent Design. Редизајнот, чие главно внимание е ставено на едноставноста на користење и прилагодливоста, е придружен со нови продуктивни и социјални функции, како и со надградби во областа на безбедноста и пристапноста, кои отстрануваат некои недостатоци на Windows 10.

Продавницата Microsoft Store, која служи како единствена витрина за примени и друга содржина, исто така е преработена во Windows 11. Сега Microsoft им овозможува на развивачите да распределуваат Win32, прогресивни веб-примени и други технологии за пакување во Microsoft Store, покрај стандардните примени на Universal Windows Platform.

## Наводи

## Надворешни врски

* Матична страница

* Windows 11 release information од Microsoft
* Windows Roadmap од Microsoft

Категорија:Неслободни оперативни системи
Категорија:Microsoft Windows
__СОСОДРЖИНА__
__ИНДЕКС__
Сантово

**Сантово** () е населено место во општината Баја, Бач-Кишкун, Унгарија. Според пописот од 2022 година имало 1.659 жители. Прво споменувание на селото е во XVI под словенизирано име *Сантова*. Во XVIII век во селото се населуваат Унгарци. Според податоците од 1890. година во Сантово живее 3.375 луѓе, од кои 1.915 Хрвати (Шокци) и 1.336 Унгарци. Поради неманието право во литургијата на хрватскиот јазик, дел од Хрватите преминуваат во православие. Нивните потомци сега се сметаат за Срби. Според статистиката од 1910. година во Сантово биле 1.300 Хрвати. 

## Поврзано
* Бач-Кишкун

## Наводи

Категорија:Населени места во Унгарија
Категорија:Бач-Кишкун
Преднапрегнат бетон

мини|Плоча на мост што се преднапрега
**Преднапрегнат бетон** — технологија што го решава проблемот на слаба цврстина на затегнување на  бетонот во споредба со добрата јачина на бетонот на притисок.

Бетонот како конструктивен материјал има добра цврстина на притисок, но неговата цврстина на затегнување е незадоволителна. Кај преднапрегнатиот бетон, челичните кабли, кои обично се поставуваат во долната половина од пресекот на бетонот, се преднапрегаат и се доведуваат во состојба на затегнување со цел да се намалат затегнувачките напони во бетонот кога се под товар. Благодарение на преднапрегањето, во конструкцијата не се доаѓа до големи затегнувачки напони што бетонот не може добро да ги издржи. Деловите можат да се преднапрегнат или пред или откако бетонот ќе се стврдне. Го патентирал Ежен Фресине во 1928 година.

Преднапрегнатиот бетон се користи главно во изградбата на мостови и слични конструкции што се протегаат на големи распони. Резултатот е релативно лесни конструкции што бараат помалку одржување од челичните конструкции. Кога се исполнети техничките услови за изградба на овие конструкции, тие се долготрајни.

Денес, техниката на преднапрегнат бетон е една од најчесто користените за конструкции со голем распон.

## Поврзано
* Бетон
* Армиран бетон

## Наводи

## Литература
* Slobodan Romić, Betonske konstrukcije, Beograd, 1968.

## Надворешни врски
* The story of prestressed concrete from 1930 to 1945: A step towards the European Union
*Guidelines for Sampling, Assessing, and Restoring Defective Grout in Prestressed Concrete Bridge Post-Tensioning Ducts Federal Highway Administration
* Historical Patents and the Evolution of Twentieth Century Architectural Construction with Reinforced and Pre-stressed Concrete 

Категорија:Челик
Категорија:Бетон
Категорија:Градежни материјали
Душнок

**Душнок** () е населено место во општината Калоча, Бач-Кишкун, Унгарија. Според пописот од 2022 година имало 2.722 жители. Првите Хрвати (Буњевци) доселувале се во XVI век. Во XVIII век се населувале Унгарци, така е селото станало мешано. Покасно се Унгарците асимилирале во Хрвати. Според статистиката од 1910 година во Душнок биле 2.800 Хрвати.

## Поврзано
* Бач-Кишкун

## Наводи

Категорија:Населени места во Унгарија
Категорија:Бач-Кишкун
Мошне смело убаво патување

**Мошне смело убаво патување** () — американски љубовен фантастичен филм, режиран од Когонада, а напишан од Сет Рајс. Во него глумат Марго Роби, Колин Фарел, Кевин Клајн и Фиби Волер-Бриџ.

Премиерата на филмот во САД била на 19 септември 2025 г., а во Македонија на 18 септември истата година.

## Содржина
Приказна за двајца странци и незамисливото патување што ги поврзува.

## Улоги

|-
|Марго Роби
|Сара
|-
|Колин Фарел
|Дејвид
|}

## Наводи

## Надворешни врски

* Матична страница

Категорија:Американски филмови
Категорија:Филмови на англиски јазик
Категорија:Филмови од 2025 година
Категорија:Филмови на Columbia Pictures
Оборњача (Ада)

**Оборњача** () е населено место во општината Ада, Војводина, Србија. Според пописот од 2022 година имало 215 жители. Селото е унгарско.

## Поврзано
* Ада (град)
* Војводина
* Унгарци

## Наводи

Категорија:Ада (град)
Категорија:Населени места во Војводина
Категорија:Унгарски населби во Србија
Општина Арбанашко

**Општина Арбанашко**, именувана и како **Месен народен одбор Арбанашко** ― поранешна општина во Македонија, која постоела во периодот 1945-1955 година. Центар на општината било селото Арбанашко.

## Историја

### 1945-1952
Месниот народен одбор Арбанашко бил основан во 1945 година. Тој бил дел од Козјачката Околија, Скопски Округ, и негови составни населени места биле Арбанашко, Буковљане, Рамно и Цветишница. Во 1947 година, според новата административна поделба, Месниот народен одбор Арбанашко бил проширен на сметка на соседниот и намален Месен народен одбор Дејловце со неговото село Длабочица. Месниот народен одбор Арбанашко тогаш припаѓал во Кумановската Околија. Во 1950 година, според новата административна поделба, Месниот народен одбор Арнабашко не претрпел територијални промени.

### 1952-1955
Согласно административната поделба од 1952 година, Месен народен одбор Арбанашко бил преименуван во Општина Арбанашко, а територијално општината се проширила на сметка на укинатиот Месен народен одбор Дејловце со неговите села Дејловце и Осиче. Согласно административната поделба од 1955 година, Општина Арбанашко била укината и нејзината општинска територија припаднала на Општина Старо Нагоричане.

## Население
Според пописот од 1948 година, Месен народен одбор Арбанашко имал 1.373 жители. Од таа бројка, 1.311 биле Македонци, 61 бил Србин, додека 1 припаднал во графата останати. Според пописот од 1953 година, последниот кога постоела општина, во општината живееле 1.883 жители. Од таа бројка, 1.716 биле Македонци, 162 биле Срби, додека 5 биле Роми.

## Поврзано

*Список на општини во Македонија по население (1948)
*Список на општини во Македонија по население (1953)

## Наводи

Арбанашко
Арбанашко
Арбанашко
Категорија:Козјачка Околија
Категорија:Кумановска Околија
Новела

**Новела** ( — новост) — специфичен вид расказ што се одликува со концентрирано дејство, мал број ликови и нагласен, честопати неочекуван пресврт на крајот.

Според Официјалниот дигитален речник на македонскиот јазик, новелата е средно по големина литературно прозно дело, односно проширен расказ. Таа зазема место помеѓу класичниот краток расказ и подолгата епска форма позната како **[[повест]]**.

## Историја
Жанрот настанал во времето на раната ренесанса. За негов татко се смета Џовани Бокачо, кој во збирката „Декамерон“ воспоставил канони за тоа како треба да изгледа една новела: јасна структура, економичност во изразот и силна поента.

## Поврзано
* Расказ
* Повест
* Роман

## Наводи

Категорија:Книжевни жанрови
Сента

**Сента** () е град и општина во Севернобанатскиот Управен Округ, Војводина, Србија. Според пописот од 2022 година имало 14.452 жители. Градот е претежно унгарски. Во општината живеаат 17.953 луѓе, претежно Унгарци. Од XVI век до 1752 година Срби биле исклучително население во Сента. После се населуваат Унгарци кои покасно станали мнозинско население. 

## Населени места
Населби во општината: Богараш, Горни Брег, Кеви, **Сента**, Торњош.

мини|центар|200п|Општина Сента во карта на Србија

## Демографија
;Етнички состав во градот

;Етнички состав во општината

## Познати личности
* Стеван Сремац, српски писател
* Матија Беќковиќ, српски поет, писател и академик
* Бојан Пајтиќ, српски политичар и правник
* Ласло Ѓере. српски тенисер

## Поврзано
* Севернобанатски Управен Округ
* Војводина
* Унгарци

## Наводи

## Надворешни врски
* Turistička organizacija opštine Senta 


Категорија:Севернобанатски Управен Округ
Категорија:Градови во Војводина
Категорија:Општини во Војводина
Категорија:Унгарски населби во Србија
Земјанка

мини|250п|Земјанка
**Земјанка** или **земјаница** — засолниште за луѓе или домашни животни, изградено над вдлабнатина или дупка ископана во земјата. Овие структури се најраниот тип на човечко живеалиште што им е познато на археолозите. Земјанките може да бидат целосно вкопани во земјата, со покрив покриен со земја или издлабени во рид. Може да бидат и полузакопани, со покрив направен од дрво или бусени трева.

Земјанките можат да бидат и привремени засолништа за време на војни или лов. Исто така, бидејќи можат да бидат добро камуфлирани, се користат како скривалиште за време на заседи.

## Наводи

Категорија:Народно градителство
Категорија:Згради и градби
Грујо Ангелов

**Грујо Ангелов**, роден **Грујо Китанов Ангелов** (Битола, 1885 — Битола, по 1951 г.) — македонски револуционер, деец на Македонската револуционерна организација. Учесник во Илинденското востание. Соработник со Македонските партизани за време на Народноослободителната борба. Поради неговите револуционерни дејности во 1948 година примил Илинденска пензија и во 1951 година му било доделено Илинденската споменица.

## Животопис
Грујо Ангелов е роден во 1885 година во градот Битола, тогаш дел од Отоманското Царство. Потекнува од сиромашно работничо семејство. Во 1902 година за прв пат се приклучува во македонското национално движење. Станал член на Македонската револуционерна организација и дејствувал во Битолскиот револуционерен округ. Претежно учествувал во организирањето на терористичкиот оддел заедно со Петруш Бојаџиев — Американчето. За време на Илинденското востание се приклучил во четата на Наум Илиев, околиска војвода по потекло од Издеглавје, Охридско. Учествувал во битки покрај селото Габалавци. Останал во побунтовното илегално движење сѐ до 1908 година за време на Младотурската револуција.

Со новосоздадените поволни услови Ангелов се враќа во Битола каде продолжува да работи како обичен работник. За време на Народноослободителната борба Ангелов ги подржувал Македонските партизани и ги снабдувал со храна. После Втората светска војна, поради неговата возраст, бил неспособен за работа. Поради тоа во 1947 година аплицирал за Илинденска пензија, програма воведена од македонскиот политичар Александар Мартулков. Но во 1 декември 1947 година неговата апликација била одбиена. Во 2 јануари 1948 година пратил дополнително писмо каде побарал да се разгледа неговиот случај. Истата година било донесено одлука да ја прими Илинденската споменица. Во 20 август 1951 година, со одлука од Собранието на Народна Република Македонија, Ангелов ја примил Илинденската споменица. Починал во Битола.

## Наводи

Категорија:Македонски револуционери
Категорија:Луѓе од Битола
Категорија:Починати во Битола
Категорија:Родени во 1885 година
Категорија:Дејци на МРО
Категорија:Учесници во Илинденското востание
Категорија:Добитници на Илинденска пензија
Категорија:Учесници во НОБ
Категорија:Носители на Илинденска споменица
Сиљан Пардов

**Сиљан Тодоров Пардов** (познат како **Лубен**) — македонски револуционер, учесник во македонското револуционерно движење, член и војвода на Македонската револуционерна организација.

## Животопис
лево|мини|Пардов како војвода
Пардов е роден во 1857 г. во кичевското село Цер, тогаш во Отоманското Царство. Внук е на Јован Пардов, учесник во грчкото востание и во критските буни. Сиљан завршил основно училиште. Во 1897 г. заминал на печалба во Романија, каде работел како фурнаџија во градот Драгашани.
Во почетокот на 1903 г. Пардов составил чета на свој трошок и на 2 февруари ја преминал границата кај с. Црвена Јаболка, заедно со одредот на Стојан Бачваров. Потоа, одредот тргнал кон Радовишко, а оттаму преку канал преку Вардар до Битолско, каде пристигнал во март. Одредот се состоел од 30-35 комити. Меѓу неговите четници биле Вељан Фиданов, Ангел Кокарев, Китан Јошев, Стојан Кацев, Спиро од Цер, а останатите биле од Железнец. Ѓорѓи Сугарев го назначил Пардов за војвода на областа Железник, но поради незадоволство од страна на Јордан Пиперката, тој бил определен за војвода во Буф, Леринско. Дел од неговиот одред преминал кај тој на Димитар Дечев.

На 28 мај 1903 г. четата е предадена од шпиони и ден подоцна, во битка со турски аскер во с. Баница, Леринско загинале војводите Георги Папанчев, Евстрати Дачев, Васил Попов и Сиљан Пардов, заедно со 13 комити. Тие биле погребани во дворот на црквата „Св. Никола“, сместена во северниот крај на селото. Откако Баница потпаднала под грчка власт во 1913 г., неговиот гроб е уништен.
## Наводи

Категорија:Луѓе од Цер (село)
Категорија:Починати во Баница (Леринско)
Категорија:Македонски револуционери
Категорија:Дејци на ВМОРО
Терацо

мини|Терацо во германска црква.
**Терацо** — вештачки градежен материјал што се користи за подни или ѕидни облоги. Терацото се состои од мермер, кварц, гранит, стакло или други агрегати што се прелеваат со цемент, полимерно врзивно средство или комбинација од двете. Одливките обично се држат в место со метални прагови. Пред смесата да се стврдне одозгора може да се попрскаат дополнителни парчиња . По стврднувањето, терацото се шмиргла и се полира за да се измазни или се обработува на друг начин  за да се создаде рамномерно текстурирана површина. 

## Наводи

Категорија:Градежни материјали
Категорија:Зборови што ги нема во ТРМЈ
Куќа на ул. „Кочо Рацин“ бр. 11 (Берово)

**Куќа на ул. „Кочо Рацин“ бр. 11** — стара куќа во градот Берово прогласена за културно наследство на Македонија.

## Историја

Била прогласена за културно наследство на Македонија со решение од 23 април 1976 година од страна на Републичкиот завод за заштита на спомениците на културата.

## Поврзано
* Културно наследство на Македонија во Општина Берово

## Наводи

## Надворешни врски
* Фотографии од куќата

Категорија:Куќи во Берово
Категорија:Македонска староградска архитектура
Горни Брег

**Горни Брег** (, ) е населено место во општината Сента, Војводина, Србија. Според пописот од 2022 година имало 1.259 жители. Селото е претежно унгарско.

## Поврзано
* Сента
* Војводина
* Унгарци

## Наводи

Категорија:Сента
Категорија:Населени места во Војводина
Категорија:Унгарски населби во Србија